Interpol bosh kotibi Yurgen Shtok "Rossiya-24" telekanaliga bergan intervyusida dunyo uchun kelajakdagi bosh xavflardan biri kiberhujumlar bo‘lishini aytdi. "Men kiberjinoyatchilikni terrorchilik va qit’alararo darajada mavjud bo‘lgan uyushgan jinoyatchilik bilan bir qatorda kelajakdagi eng yirik xavflardan biri deb hisoblayman", deb aytdi Shtok. Uning aytishicha, xakerlar butun boshli shaharlarni suv va elektr energiya ta’minotidan mahrum qilishlari hamda transport ishida jiddiy nosozliklar keltirib chiqarishlari mumkin, chunki bu tizimlar ishi kompyuter yordamida boshqariladi.